Publication: Magyar Közlöny
Issue: MK-2002-21 (Year: 2002, Number: 21)
Era: 1990-2004
Section: számos döntést hozott [Lásd: 1/1995. (II. 8.) AB határozatban (a továbbiakban: 1.Abh); 22/1996. (VI. 25.) AB határozatban (a továbbiakban: 2.Abh.); a 46/2000. (XII. 14.)
Paragraph Index: 566

(1) bekezdésének sérelmét. Az Alkotmánybíróság fentebb ismertetett gyakorlatából megállapítható, hogy a kárpótlás mértékének önmagában nincs alkotmányossági mércéje. (Lásd: ABH 2000. 353., 366—367.) A szabályozás vizsgálatakor a sérelem súlyának figyelembevétele a meghatározó, az egyenlõ méltóságú személyként kezelés elvének érvényesítése szempontjából. Tekintettel arra, hogy a sérelem súlyát a törvényalkotó a kárpótlás mértékében is kifejezi, az alkotmányossági vizsgálatkor adott esetben megkerülhetetlen a mérték figyelembevétele is. Ezt azonban az Alkotmánybíróság nem önmagában a kárpótlási összegek közvetlen összevetése útján, hanem csak a jogosultságok rendszerén belül vizsgálhatja, azaz: a különbözõ jogosultságok egymáshoz való viszonya, az okozott sérelmek súlyának arányában.

Source: https://magyarkozlony.hu/hivatalos-lapok/864cd09947ba4325102de0699c6c58ea13ccbce6/dokumentumok/9c7f331a874f3a9505ab0d0d582f0a8a9b252a90/letoltes